Christine Decock

Christine Decock, c' est ene bouteuse pol walon del redjon d' Nameur. Elle est mimbe des Relîs Namurwès.

Elle a vnou å monde a Nameur li 5 di djanvî 1954 et î a morou li 12 di nôvimbe 2025.https://www.dela.be/fr/centre-funeraire-laloux-chaudoir/avis-de-deces/deces-detail/12-11-2025/christine-decock Di s' mestî, elle esteut bibiotecresse.

 Biyografeye 
Elle a stî l' mwaisse ovreuse do CeRHiN, li cinte di documintåcion istorike des bibiotekes di Nameur. Elle î a metou so pî des espôzicions et a ovré so des lives d' istwere.

E 2018, elle a aidî a adjinçner les 100 ans del gazete L' Avni.

Elle esteut eto muzicyinne et djouwéve del clarinete dins l' årmonreye overresse di Malône.« Namur: Christine Decock, amie de L'Avenir et de la langue wallonne, est décédée » so L' Avni, 13 di nôvimbe 2025.

 Ouve pol walon 
Elle a fwait rviker l' coleccion d' lives e walon del Bibioteke di Nameur.Ele l' dit dins on rapoirtaedje del RTBF.

C' est ene des djins k' a enondé l' Fiesse ås lingaedjes walons e 2014, ey elle a adjinçné totes les edicions ki s' ont passé a Nameur (2014-2018, 2025). Elle a eto bråmint bouté sol maraton d' lijhaedje «Lére sins rlåtche».

Elle est ricnoxhowe come sicoleuse pol pordjet «walon e scole» pal Siervice des Lingaedjes do Payis. E 2023, elle a metou so pî on spectåke avou les scolîs del sicole  di Wartet.« Christine donne cours de wallon à des élèves de primaire », on rapoirtaedje del RTBF, 6 di setimbe 2023.

E 2023, tins des Fiesses del Walonreye, elle fwait des visites do Muzêye Félicien Rops e walon, avou Julien Noël.Sophie Broodcoorens, « Musée: Félicien Rops, namurwès », sol tchinne Boukè, 12 di setimbe 2023.

C' est leye eto ki fjheut l' pådje di djeus dins l' gazete L' Avni tins des Fiesses del Walonreye.

 Alére 
 On p'tit mot dès Rèlîs po Christine, dins Les Cahiers Wallons, 89inme anêye, , djanvî-fevrî 2026, p. 4-5.

 Sourdants 

Decock, Christine
Decock, Christine